4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 71 της 22 Ιαν./1 Φεβρ. 1977 (ΦΕΚ Α΄ 26) Περί πληρώσεως μιας θέσεως επί βαθμώ 1ω του Κλάδου ΑΤ Διοικητικού παρά τω Ινστιτούτω Ωκεανογραφικών και Αλιευτικών Ερευνών, διά διορισμού επί τριετεί θητεία. Έχοντες υπ’ όψει: 1.Τας διατάξεις: α)Του άρθρ. 2 του Νόμ. 261/1976 (ΦΕΚ. 32/13.2.76 τ. Α΄) «περί τρόπου  πληρώσεως θέσεων των ΝΠΔΔ και συναφών διατάξεων». 2.Την υπ’ αριθ. 1047/1976 γνωμοδότησιν του Συμβουλίου της Επικρατείας προτάσει των Ημετέρων Υπουργών επί της Προεδρίας της Κυβερνήσεως και Πολιτισμού και Επιστημών, αποφασίζομεν: Άρθρ.1.-1.Η επί 1ω βαθμώ θέσις παρά τω Ινστιτούτω Ωκεανογραφικών και Αλιευτικών Ερευνών δύναται να πληρούται διά διορισμού καταλλήλου προσώπου επί τριετεί θητεία λόγω της φύσεως της αποστολής και της εκτάσεως δραστηριότητος του Ινστιτούτου Ωκεανογραφικών και Αλιευτικών Ερευνών και της θέσεως. 2.Εις την θέσιν ταύτην διορίζεται επιστήμων διαθέτων διοικητικήν πείραν και ειδικάς γνώσεις επί των θεμάτων της αρμοδιότητος του ΙΩΚΑΕ κάτοχος διδακτορικού διπλώματος αντιστοίχων εργασιών. Άρθρ.2.-Ο διορισμός εις την ως άνω θέσιν ενεργείται διά Π.Δ/τος εκδιδομένου τη προτάσει του Υπουργού Πολιτισμού και Επιστημών μετ’ απόφασιν του Υπουργικού Συμβουλίου. Εις τον επί του Πολιτισμού και Επιστημών Ημέτερον Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 